Campionat de croșetat mâine la Galați, de Ziua Mondială a Croșetatului în Public.

Zeci de pasionate ale lucrului cu croșeta sunt așteptate în Grădina Publică pentru a-și demonstra abilitățile artistice și îndemânarea.

Campionatul de croșetat de la Galați este organizat de Clubul Fashion Crochet și se va desfășura sâmbătă, între orele 16.00 și 19.00, la fântâna arteziană din Grădina Publică.

Participantele se vor întrece în probe de îndemânare, originalitate și viteză în ale croșetatului sau împletitului cu andrelele.

Nu există premii, însă doamnele care au participat anul trecut susțin că și-au găsit numeroase cliente, mai ales că împletiturile au revenit la modă.

Evenimentul se organizează pentru al doilea an consecutiv la Galați.

Anul trecut, pasionatele de croșetat din oraș au decis să intre în rândul miilor de femei din cele 350 de orașe ale lumii, care, din 2005, sărbătoresc an de an, în a doua sâmbătă a lunii iunie, Ziua Mondială a Croșetatului în Public.

Primul eveniment de acest gen a avut loc acum 12 ani, la Paris, în Franța.

Foto: Monitorul de Galați, 2016